  Майя Бывальцева 5-тӥ коньывуонлы Удмуртиын выль коронавирус инфекциез 106 адямилэсь шараязы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Висёнэз Ижкарын 51 муртлэсь шараязы, Воткаын – укмыс, Дэри, Сюмси, Ува ёросъёсын – быдэн куать, Вавож ёросын – ньыль, Можга, Красногорск ёросъёсын, Можгаын, Сарапулын, Глазкарын – быдэн куинь, Шаркан, Грак ёросъёсын – быдэн кык, Вотка, Кизнер, Пичи Пурга, Глаз, Алнаш ёросъёсын – быдэн одӥг улӥсьёслэсь. 23 адями йӧназ. Одӥг мурт улонысь кошкиз, воргоронлы 84 арес вал Туннэ нуналлы Удмуртиын выль коронавирус инфекциен черлан 5 сюрс 932 учыр лабораториосын зэматэмын. 3 сюрс 985 адями йӧназ, 103 мурт кулӥз. Та дыре 84-езлэн висисьёслэн тазалыксы секыт лыдъяське. Элькунын коронавируслы 394 сюрс 172 эскеронъёс ортчытӥзы, берло нунал ӵоже – 3 сюрс 679.  Тегъёс: Тазалык Ижкар висён Удмуртия коронавирус  